I februar i fjor ble domenet porno.com solgt for svimlende 8.888.888 dollar, eller 77,9 millioner norske kroner med dagens kurs.

Domenet sex.com er så famøst at det har fått sin egen bok, og skal ha blitt solgt for 13 millioner dollar i 2010: 113,9 millioner kroner.

Men domenet porno.no er det ingen som eier. Ikke sex.no, heller.

Om du nå øyner en mulighet for å bli millionær, må vi skuffe deg: Ingen får registrert hverken porno.no eller sex.no i Norge.

Dette er nemlig bare to av Norges mange ulovlige domenenavn.

LES OGSÅ: Nordmenn tjener millioner på at du ikke klarer å stave nettadresser riktig

TVIHOLDER PÅ LISTA: Daglig leder Hilde Thunem i Uninett Norid gir ikke ut svartelista over ulovlige domener. Foto: NORID Vis mer





Hemmelig svarteliste

Søker du opp sex.no hos Norid, som er ansvarlig for de norske .no-domenenavnene, får du følgende beskjed: «Domenet sex.no kan ikke registreres. Årsaken kan være at det står på en egen liste over reserverte eller forbudte domenenavn».

- Det er enkelte uttrykk som ikke tillates registrert under .no, forklarer daglig leder Hilde Thunem i Uninett Norid til Dinside.

Lista, som skal være rundt 150 domenenavn lang, ble laga i 2001. Den har ikke blitt endra siden, og er fortsatt strengt hemmelig.

- Vi gir ikke ut lista til noen, fordi vi ikke ønsker at tredjeparter skal bruke den til å bevisst forsøke å omgå begrensningene, forteller Thunem.

LES OGSÅ: Nå kan også privatpersoner registrere .no-domener

«KAN IKKE REGISTRERES»: Slik ser det ut hos Norid når du sjekker diverse... tvilsomme domenenavn. Por.no er derimot tatt. Foto: OLE PETTER BAUGERØD STOKKE Vis mer





Penis.no er greit

Lista over Norges ulovlige domenenavn tar utgangspunkt i «pornografiske, injurierende eller diskriminerende uttrykk eller andre særlige ord og uttrykk som Norid mener ikke bør tillates registrert», ifølge deres eget regelverk.

Sex.no og porno.no går altså inn under det første kriteriet, mens Thunem gir noen eksempler på domener som faller under de andre:



Nigger.no

Hore.no

Heil-hitler.no

Spesielt interesserte finner flere ved å søke hos Norid . For eksempel kan Dinside konstatere at både penis.no og vagina.no er registrert, mens mer fantasifulle ord for samme kroppsdeler ikke tillates.

LES OGSÅ: Har du et eget domene kan du få en frekk svenske på tråden

Er det riktig av Norid å stanse visse domener? (Avsluttet) Noen ganger, men for eksempel sex.no høres vel strengt ut (37%) 2094 Nei (35%) 2022 Ja (28%) 1601 Avstvemningen er ikke styrt og reflekterer kun lesernes egne meninger.





Automatikk krever svarteliste

- Begrensningen ble innført i forbindelse med at behandlingen av domenesøknader ble mer automatisert, forteller Thunem i Norid.

I nettets barndom måtte alle som skulle registrere et .no-domene dokumentere at de faktisk hadde rettighetene til navnet de ønsket. Nå er papirkverna erstatta av automatikk.

For å stanse folk fra å registrere domener som Norid ikke mener hører hjemme i .no-floaren, innførte de derfor svartelista. Men Norid har på ingen måte tenkt å innta rollen som internettets store vokter.

- Det at man ikke kan registrere domenet heil-hitler.no forhindrer ikke at man kan skrive Heil Hitler, eller dele nazistisk propaganda, på et nettsted på et .no-domene, sier Thunem.

- Norid har heller ikke noen rolle i å regulere innhold på nettet.

LES FOR EKSEMPEL: Norid ga Vigrid medhold – fikk ta vigrid.no fra SOS-Rasisme